ইউএসবি ৩.০
ইউনিভার্সাল সিরিয়াল বাস ৩.০ (USB 3.0), সুপারস্পিড ইউএসবি হিসাবে বাজারজাত করা হয়েছে, কম্পিউটার এবং ইলেকট্রনিক ডিভাইসগুলির ইনপুট আউটপুট ইন্টারফেস হিসেবে ইউনিভার্সাল সিরিয়াল বাস (ইউএসবি) স্ট্যান্ডার্ডের তৃতীয় প্রধান সংস্করণ। এটি নভেম্বর ২০০৮-এ বাজারে এসেছিল হয়েছিল। ইউএসবি ৩.০ স্পেসিফিকেশন একটি নতুন আর্কিটেকচার এবং প্রোটোকলকে সংজ্ঞায়িত করেছে, যার নাম সুপারস্পিড। এই নতুন আর্কিটেকচার দ্বারা পূর্ণ-ডুপ্লেক্স ডেটা স্থানান্তর জন্য একটি নতুন লেন অন্তর্ভুক্ত ছিল যার জন্য গঠনগতভাবে এতে পাঁচটি অতিরিক্ত তার এবং পিনের প্রয়োজন হয়, পাশাপাশি একটি নতুন সংকেত কোডিং ব্যবস্থাও যোগ করা হয় (৮বি/১০বি চিহ্ন, ৫ জিবিপিএস; পরে Gen 1 নামেও পরিচিত হয়)। এবং ইউএসবি ২.০ আর্কিটেকচার এবং প্রোটোকল সংরক্ষণ করার ব্যবস্থা রাখা হয়। সেইজন্য ইউএসবি ২.০ -এর সামঞ্জস্যতার জন্য মূল চারটি পিন এবং তারগুলি রাখা হয়, যার ফলে মোট নয়টি তার এবং নয়টি বা সংযোগকারী ইন্টারফেসে দশটি পিন (আইডি-পিন তারযুক্ত নয়) রাখা হয়। এই সুপারস্পিড ইউএসবি (এসএস) হিসাবে বাজারজাত করা হয় যার নতুন স্থানান্তর হার, ওভারহেড এনকোড করার পরে 500 এমবি/সে.কে কাঁচা ডেটা রেট সহ ৫ গিগাবিট/সেকেন্ড পর্যন্ত সিগন্যাল স্থানান্তর করতে পারে। যা ইউএসবি ২.০ থেকে প্রায় ১০ গুণ দ্রুত। ইউএসবি ২.০ সংযোগকারী থেকে আলাদা করার জন্য ইউএসবি ৩.০ টাইপ-এ এবং টাইপ বি সংযোগকারীগুলি সাধারণত নীল রঙের হয় এবং আদ্যক্ষর SS ব্যবহার করা হয়। ইউএসবি ৩.১ জুলাই ২০১৩ তে বাজারে ছাড়া হয়। এটি হল উত্তরসূরি স্পেসিফিকেশন যা সম্পূর্ণরূপে ইউএসবি ৩.০ স্পেসিফিকেশনকে প্রতিস্থাপন করে। ইউএসবি ৩.১ পূর্বের ৩.০ সুপারস্পিড ইউএসবি আর্কিটেকচার এবং প্রোটোকলের অপারেশন মোড (8b/10b চিহ্ন, 5 Gbps) সুবিধা বজায় রাখে, যাকে তারা ইউএসবি ৩.১ জেনারেশন ১ (Gen 1) লেবেল দেয়। ইউএসবি ৩.১ আর্কিটেকচারে বর্ধিত সুপারস্পিড সিস্টেম প্রবর্তন করে যা সুপারস্পিডপ্লাস আর্কিটেকচার নামে পরিচিত করানো হয়। এর নতুন কোডিং কৌশলকে (128b/13b) নামে প্রোটোকল চিহ্ন যোগ করে। সুপারস্পিডপ্লাস (কখনও কখনও SuperSpeed+ বা SS+ হিসাবে বাজারজাত করা হয় ) পরবর্তীতে ৩.১ জেনারেশন ২ নামে একটি নতুন ট্রান্সফার মোড সংজ্ঞায়িত করা হয় যার সংকেত গতি 10 Gbit/s এবং ডেটা রেট ১২১২ এমবি/সে. পর্যন্ত গতি তুলতে সক্ষম হয়। এতে টাইপ-এ, টাইপ-বি, এবং ইউএসবি-সি সংযোগ সবগুলোতে, ইউএসবি ৩.০ এর দ্বিগুণেরও বেশি হারে তথ্য আদান প্রদানে সক্ষমতা পায়। পুরানো সংস্করনগুলোর সাথে সামঞ্জস্যের জন্য ইউএসবি ২.0 ব্যবস্থা রাখা হয়। ইউএসবি ৩.১ জেনারেশন ২ টাইপ-এ ও টাইপ-বি সংযোগকারীগুলি সাধারণত টিল (teal) রঙের হয়।